**Kostpolitik på Klank Efterskole.**

Kosten er vigtig for os alle, og ikke mindst for eleverne på en Efterskole, hvor man både bor og

går i skole.

Hver dag serverer vi 3 hovedmåltider og 3 mellemmåltider, som bliver sammensat efter

kostanbefalingerne Skolen efterlever desuden de 8 kostråd.

Der er helt selvfølgeligt mødepligt til alle hovedmåltider i hverdagen.

I køkkenet er der ansat en køkkenleder og 2 køkkenassistenter, som alle er køkkenuddannet

og tilsammen har en stor erfaring på forskellige køkkenområder.

Vi laver sund og varieret mad, baseret på gode råvarer, og vi ønsker at anvende så få

halvfabrikata som muligt i madlavningen.

Vi bager så vidt muligt alt vores brød selv, og gerne med et kostfiberindhold på over 6 %.

Maden skal være varieret, spændende, se indbydende ud og den skal afspejle årets gang, både

hvad angår årstidens sortiment samt højtiderne.

I løbet af et skoleår vil vi lave forskellige temaer, vi vil lave traditionel mad men også følge

tidens trend. Det skal være en fornøjelse at komme i køkkenet og spisesalen for alle. Vi vil

gerne gøre eleverne bevidste om kostens betydning i deres hverdag og det forsøger vi at gøre

ved at servere en sund og varieret kost, inddrage eleverne i madlavningen og være bevidste

om at ”maden først er sund, når den er spist”.

Vi vil gerne præge eleverne til nogle gode, alsidige kostvaner, som lever op til de generelle

kostråd. Derfor er sodavand, slik, sukkerholdige morgenmadsprodukter m.m. ikke velset i

spisesalen.

Vi bestræber os på at have en god hygiejnestandard i køkken, spisesal og de nærliggende

omgivelser. Det gælder selvfølgelig også for de personer der færdes der, personale, elever og

håndværkere. Maden lever op til de til enhver tid gældende hygiejniske krav der er på

området, og som er beskrevet i efterskolens egenkontrolprogram. Kontrolrapporten fra

Fødevarestyrelsen hænger frit tilgængelig i spisesalen og kan ligeledes læses her på

hjemmesiden.

**De 10 kostråd**

- Spis mindre mættet fedt

- Spis mindre sukker

- Spis frugt og mange grøntsager

- Spar varieret, ikke for meget og vær fysisk aktiv

- Spar mad med mindre salt

- Spis mere fisk

- Vælg fuldkorn

- Vælg magert kød og kødpålæg

- Vælg magre mejeriprodukter

- Drik Vand

**Måltiderne**

**Morgenmad:**

Morgenmaden består af lunt hjemmebagt brød, rugbrød, knækbrød med smør, oste,

marmelader m.m.

Ligeledes tilbydes der cheasy A-38, Ylette, havregryn, havrefras, cornflakes, ymerdrys, mûsli,

minimælk, skummetmælk og frisk udskåret frugt. Som variation laver vi nogle gange øllebrød

og havregrød.

Hver morgen stilles der kaffe og te frem til eleverne.

**Formiddagskaffe:**

Midt på formiddagen sættes der et rullebord frem med friskbagte lune grovboller/knækbrød,

frugt/gulerødder, vand, kaffe og te.

**Middag:**

Til middag spiser vi varm mad, som serveres på buffet. Madplanen offentliggøres på

opslagstavlen i spisesalen for en uge af gangen. Til hvert måltid serveres der salat/råkost og

hjemmebagt brød. Vi bestræber os på at lave en bred variation i retterne. På menuplaner er

der vegetarretter, fiskeretter, supper, grød, pastaretter, gammeldags retter, pizza m.m. Til

maden drikkes der koldt vand.

**Eftermiddag:**

I eftermiddagspausen, kan eleverne forsyne sig fra et rullebord, hvorpå der er knækbrød/

grovbrød, frugt samt kaffe/te og vand. Hver fredag er der kage om eftermiddagen.

**Aftensmaden:**

Aftensmaden serveres fra buffet. Den består af pålægsfade med dertil hørende rugbrød og

lune rester fra middagen. Hver aften vil der være et tilbud om råkost eller salat. Vi serverer

fiskepålæg 3-4 gange om ugen, og varierer selvfølgelig mellem de forskellige pålægstyper. Der

drikkes vand til maden.

**Aftenskaffe:**

Grovboller, franskbrød eller knækbrød og kaffe/te.

**Søndag aften:**

Hver søndag aften kl. ca. 21 samles alle elever i Spisesalen og der serveres brød m. pålæg,

marmelade m.m.

**Weekend mad:**

I weekenderne er alt lidt anderledes. Morgenmaden er erstattet af brunch kl. 9.30, og der kan

være juice, rundstykker, blødkogte æg, pålægschokolade m.m. Til frokost kl. ca. 13 er der brød

m. pålæg m.m.

Til aften spises der varm mad og for det meste er der dessert lørdag aften. Ud over vand til

maden vil der være mulighed for saftevand til nogle af måltiderne.

**Specialkost:**

Vi tilbyder at lave specialkost hvis der er behov for det.

I starten af hvert skoleår udarbejder køkkenlederen i samarbejde med eleven/hjemmet et

papir på diætens/specialkostens indhold og omfang.

*Vegetarmad* tilbydes til elever der er vegetarer inden skoleårets start, det kan ikke vælges til i

løbet af et skoleår.

*Diætmad* laves hvis der foreligger en aftale med hjemmet og hvis det er lægeligt begrundet.

*Muslimer*, der ikke ønsker at spise svinekød, laves der et specielt tilbud til.

**Køkken Crew:**

Alle elever skal indgå i køkkenvagter, hvor 3-4 elever er med i køkkenet 3 dage af gangen. I

denne uge er eleverne fritaget for undervisning mv. Arbejdstiden i køkkenet er kl. 8.30 – til de

er færdige m. middagsopvasken og igen fra 17.30- til de er færdige med oprydning efter

aftensmaden. Desuden kl. ca. 20.45 – 21.30 til aftenskaffeservering og oprydning efter dette.

Eleverne kommer til at være med i alt lige fra rengøring, opvask, fremstilling af salat og den

varme mad, bagning m.m. Arbejdet i køkkenet er ligeledes et pædagogisk middel til at give

eleverne "respekt" for maden og dens tilberedelse.

Eleverne bliver udstyret med T-shirt og forklæde fra køkkenet, men skal selv sørge for noget

fornuftigt fodtøj, der er egnet til at arbejdet i et køkken.

**Fødselsdage:**

Alle elever har i løbet af et skoleår fødselsdag. Det er ikke muligt at fejre hver enkelt elev, men

én gang sidst på måneden, den sidste hverdag, (dog ikke fredag)vil de blive fejret med en

fælles fødselsdagsmiddag. Eleverne finder i fællesskab med køkkenlederen ud af en menu, og

der vil den dag være kage og varm kakao til aftenskaffen.

**Generationsdag:**

Generationsdagen på Klank Efterskole er en gammel tradition, hvor elevernes bedsteforældre

inviteres til at komme til hyggeligt samvær.

Vi inviterer til formiddagskaffe, klasseundervisning ”, spiser god mad, har sang / dansetime.

Dagen afsluttes med kaffe og kage.

Dagen plejer at være en af årets bedste. Det er den dag med flest smil og udtrykt kærlighed

Rammer: En fredag i april

Formål/mål: Formålet med generationsdagen er at give eleverne mulighed for at vise

bedsteforældrene, hvad efterskolen er, og have en fælles oplevelse af en efterskoledag med

den ældre generation af familien.

**UGEPLAN/ÅRSPLAN**

Skemaet gælder for hele året for de obligatoriske fag.

4 gange om året vælges der valgfag.

Skolen er åben for eleverne i weekenderne, undtaget er sommerferien, efterårsferien,

juleferien og vinterferien.

Skolen tager på skitur i uge 6 ( 2018 ).

Den internationale klasse tager på studietur 1 uge i foråret.

**Kostskolearbejdets tilrettelæggelse:**

Af typiske arrangementer kan nævnes:

* emneuger
* vagtlærerarrangementer
* lærerbesøg
* teaterbesøg/musical
* uddannelsesdag(e)
* generationsdag
* adventsaften

**Emneuger:**

Der anvendes 2-3 uger til f.eks. en "giftuge", hvor alle rusgifte og dermed beslægtede stoffer

bliver gennemgået ved hjælp af film og foredrag af politifolk, narkomaner, alkoholikere etc.

Der kan også typisk være en uge, hvor hele skolen arbejder med et teaterprojekt.

**Vagtlærerarrangementer:**

Dækker de aktiviteter og tilbud, vagtholdene foranstalter på deres vagtaftener. Det kan f.eks.

være foredrag, koncerter, turneringer af forskellig art, fester, juleklip, åbne værksteder.

Deltagelse i arrangementer i weekender er obligatorisk for de elever, der har valgt at være her

den pågældende weekend.

**Elevers deltagelse i rengøring, vedligeholdelse og køkkenarbejde:**

Eleverne står for den daglige rengøring af deres boafsnit og deres værelser.

4 dage om året går elever på skift rundt en formiddag og gør rent sammen med skolens

rengøringassistent.

Skolens vedligeholdelse forestås af pedel og håndværkere.

Der er til daglig 3-4 elever i køkkenet, hvor de medvirker ved med rengøring, opvask og

madlavning.

I weekenden samt om aftenen sørger elever og lærere selv for aftensmaden, der er forberedt

af køkkenpersonalet.

Herudover bruges eleverne som ekstra medhjælp ved større arrangementer på skolen.

**Arrangementsforløb:**

* Stole, borde & scene
* invitationer
* besked gives til køkkenet (senest 14 dage før)
* brandplan
* lys / lyd
* tage en masse billeder med skolens kamera

Arrangementsudvalget fordeler arbejdsopgaverne blandt personalet.

**Halvårsmøde:**

Halvdelen af lærere bliver hjemme og arrangerer dagen kl. 9.00-15.00

Indholdsideer:

* Biograftur i biohuset.
* Undervisningsfilm
* gæstelærere (evt. DGI, m.m.)
* Musical på en dag
* Fagdag

**Luciadage:**

Huskeseddel & indholdsideer:

* Finde kjolerne på skolen (spørg evt. designlærerne)
* Lave program for ikke-luciaelever
* Hovedrengøring
* julerier (klip, gaveproduktion, køre klar til julemiddag)

**Julemiddagen: Huskeseddel & indholdsideer:**

* indkøb til pakkeleg / bankospil & mandelgaver
* præmier m.m.
* aftale hvem der er julemand og lave godteposer
* aftale sange med musiklærerne

Arrangeres af torsdagsvagtholdet.

**Tirsdag/Onsdag sidste skoledage før Jul:**

* Rengøring af skolen (vær. / bo-områder) efter middag.
* Kirke for alle elever + pesonale
* Luciaoptog, æbleskiver m.m.
* Juleshow

**Udlandsrejser/lejrskoler:**

Fælles rejse for alle elever på skolen af 1 uges varighed.

International klasse – ekstra sprogrejse.

Forskellige ture med linjefaget.

**Fastelavn arrangeres af aftenvagtholdet:**

Huskeseddel & indholdsideer:

* Købe tønder min. 3 stk. (lægges i vand)
* indhold til tønder
* præmier inkl. kattekroner
* underholdning & konkurrence m.m. til efter tøndeslagning (limbo evt.)
* Husk elever skal have besked i god tid samt aftale med dramalæreren

ang. udklædning.

**LEKTIONSPLAN 2017-2018 OBLIGATORISKE FAG**

**Fag: Ugtl. Timer: Antal hold Holdstørrelse**

Dansk 4/5 4/2 4-23

Matematik 3 6 4-23

Engelsk 3 6 4-23

Kulturfag 3 2 20

Fællestime 5 1 109

Uddannelses- og arbejdsmarkedsorientering (obligatorisk for alle)

LINJEFAG - obligatorisk 6 8 8-25

VALGFAG - obligatorisk 3-6 12 5-22

Global Perspectives 3 1 18

Combined Science 3 1 18

Fysik/Kemi 2/3 2/3 13-18

Tysk 3 3 18-25

Fransk 3 1 5-6

Morgenløb 0,5 1 109

Idræt 2 2 22

**Dansk**

Der undervises i dansk på 9. og 10. Klassetrin.

Formål:

Formålet med undervisningen i dansk er, at fremme elevernes oplevelse af sproget som en

kilde til udvikling af personlig og kulturel identitet. Undervisningen indeholder emner, der

lægger op til etiske, eksistentielle og samfundsrelevante overvejelser, der kan undersøges og

diskuteres individuelt samt i klasserummet.

Undervisningen skal fremme elevernes lyst til at bruge og udvikle sproget såvel mundtligt

samt skriftligt. Derudover skal nysgerigheden stimuleres iht. at møde nye synspunkter i

fiktionenens og de faktiske teksters univers. Kernen i faget er dansk sprog, litteratur og film.

De centrale kundskabs- og færdighedsområder er:

* Det talte sprog (lytte og tale)
* Det skrevne sprog (læse og skrive)
* Sprog, litteratur, dannelse og kommunikation.

De centrale kundskabs og færdighedsområder er grundlaget for tilrettelæggelsen og

gennemførelsen således at eleverne kan:

* Udtrykke sig varieret og sikkert, argumentere og eksperimentere med sprog, tekster

og andre udtryksformer.

* Opnå kundskaber om sammenspillet mellem udtryk og indhold, mellem sprog,

tekster og kommunikation

* Opleve og forstå, at sproget, teksterne og andre udtryksformer har betydning for den

personlige, sociale og kulturelle identitet.

Det talte sprog:

Undervisningen skal lede hen mod, at eleverne har tilegnet sig færdigheder og kundskaber,

der sætter dem i stand til:

* At tale forståeligt, klart og varieret.
* At udtrykke fantasi, følelser, tanker og viden i en sammenhængende form
* At bruge kropssprog og stemme i en form, der passer til situationen.
* At lytte aktivt i samtale, og at være åbne og analytiske.

Det skrevne sprog – læse

Undervisningen skal lede frem mod at eleverne har tilegnet sig kundskaber og færdigheder

der sætter dem i stand til at:

* Læse sikkert og hurtigt med forsåelse og indlevelse
* Forholde sig åbent og analytisk til tekster fra forskellige medier
* Forstå at bruge forskellige trykte og elektroniske medier, og være

kildekritiske.

Det skrevne sprog – skrive

Undervisningen skal lede hen mod, at eleverne har tilegnet sig færdigheder og kundskaber,

der sætter dem i stand til:

* Skrive forståeligt, klart og varieret
* Udtrykke fantasi, følelser, tanker, erfaringer og viden i en

sammenhægende form

* Styre en skriveproces fra ide til færdig tekst
* Anvende og forholde sig til korrekt sprog, retstavning og tegnsætning
* Anvende layout, så tekst og billeder understøtter hinanden
* Fastholde det væsentlige af det de læser, hører og ser.

Sprog, litteratur og kommunikation

Undervisningen skal lede hen mod, at eleverne har tilegnet sig færdigheder og kundskaber,

der sætter dem i stand til:

* Tilegne sig kundskaber om sprog og sprogbrug. Bevidsthed og viden om

sprogformer, sproglig stil og sprogets virkemidler

* Tilegne sig kundskaber om dansk litteratur og kultur
* Fortolke, vurdere og perspektivere ældre og nyere dansk litteratur, samt

sagprosa.

* Gøre rede for litterære genrer, fremstillingsformer, fortælleteknikker og

virkemidler og anvende dem i en form der passer til situationen.

* Tilegne sig kundskaber om trykte og elektroniske medier, billeder og film.
* Anvende informationsteknologi til lyd og billedforløb.
* Søge forskellig slags information og anvende den brugbart.

Der henvises til slutmål for faget dansk:

http://www.faellesmaal.uvm.dk/fag/dansk/slutmaal.html

Prøver:

Der afholdes Folkeskolens afgangsprøve (FSA) og 10. Klasses prøven (FS10). Prøven er

obligatorisk.

Undervisningen i dansk 2017/18 varetages af: Charlotte Post, Line Pedersen, Lotte Lykke og Rasmus Sørensen

Redigeret august 2017

**Engelsk**

Der undervises i engelsk på 9. og 10. klassetrin.

3/4 lektioner á 60 minutter pr. uge.

"English - who needs that, I'm never going to England." Homer Simpson.

Engelsk er et sprog vi møder i hverdagen, og vi bruger alle udtryk, som stammer fra engelsk.

Faget engelsk er med til at fremme din forståelse for den engelsksprogede kultur og historie,

og dermed også mødet med en globaliseret verden.

Vi arbejder med den engelsksprogede litteratur på et grammatisk, litterært og

samfundsmæssigt niveau. Vi arbejder med forskellige typer af tekster og udtryksformer, f.eks.

digte/sange, noveller, artikler, blogs og vi ser også film samt benytter den digitaliserede

nyhedsstrøm. På denne måde søger vi at fremme din forståelse for sproget, og du udvikler

færdigheder i forhold til at tale, lytte, læse og skrive sproget bedre, og gennem sproget

udvides dit kendskab til engelsksprogede kulturer.

I engelskundervisningen på Klank Efterskole stræber vi efter at styrke elevernes glæde, lyst,

vilje og mod til at bruge sproget aktivt.

På Klank Efterskole er det muligt i 10. klasse at vælge international linje, hvor alle fag

undervises på engelsk.

**Prøver:**

Der afholdes Folkeskolens afgangsprøve (FSA) og 10. klasse prøven (FS10).

På international linje aflægges IGCSE prøver under Cambridge International Examinations.

Prøven er obligatorisk.

**Formål for faget:**

Formålet med undervisningen i engelsk er, at eleverne tilegner sig sproglige og kulturelle

kundskaber og færdigheder, således at de kan anvende engelsk som kulturteknik i forskellige

sammenhænge, udvikler bevidsthed om sprog og sprogtilegnelse og opnår indsigt i det

engelske sprogs globale rolle. Undervisningen skal gennem varierede arbejdsmetoder, brug af

it, tværfagligt samarbejde og internationale kontakter skabe rammer for oplevelse, fordybelse

og virkelyst. Herved skal undervisningen bidrage til, at eleverne bevarer lysten til at

beskæftige sig med sprog og kultur til fremme af deres alsidige udvikling. Undervisningen

inddrager emner, der belyser, hvordan mennesker tænker og lever i den engelsksprogede

verden, så eleverne kan blive fortrolige med egen kultur i samspil med andre kulturer.

Herigennem får eleverne mulighed for at udvikle deres forståelse for mennesker med

forskellig kulturel baggrund og forberede sig til et liv i et globalt samfund.

**De centrale kundskabs- og færdighedsområder er:**

* Kommunikative færdigheder
* Sprog og sprogbrug
* Sprogtilegnelse
* Kultur og samfundsforhold

**Kommunikative færdigheder:**

Undervisningen skal lede frem mod, at eleverne har tilegnet sig kundskaber og færdigheder,

der sætter dem i stand til at

* forstå talt engelsk inden for forskellige genrer, herunder lyd- og billedmedier om en

række udvalgte emner af personlig, kulturel og samfundsmæssig relevans

* forstå udvalgte regionale og sociale varianter af talt engelsk
* forstå skrevne tekster inden for forskellige genrer om en række udvalgte

emner af personlig, kulturel og samfundsmæssig relevans

* udtrykke sig mundtligt med rimelig præcision, spontanitet og lethed i et

sammenhængende sprog afpasset udvalgte genrer og situationer, herunder udtrykke

personlige erfaringer, redegøre for informationer og hovedindholdet af udvalgte teksttyper og fremlægge et forberedt stofområde

**Sprog og sprogbrug:**

Undervisningen skal lede frem mod, at eleverne har tilegnet sig kundskaber og færdigheder,

der sætter dem i stand til at

* anvende et tilstrækkeligt og forholdsvis præcist ordforråd, herunder idiomatiske

vendinger inden for udvalgte emneområder

* udtale engelsk på en måde, der nærmer sig en af de anerkendte indfødte

udtalevarianter

* tale og skrive engelsk, således at centrale grammatiske regler følges

**Sprogtilegnelse:**

Undervisningen skal lede frem mod, at eleverne har tilegnet sig kundskaber og færdigheder,

der sætter dem i stand til at

* vælge lytte- og læsestrategier ift. teksttype, situation og formål
* vælge kommunikationsstrategier, først og fremmest bruge omskrivninger,

overbegreber og synonymer

* vælge skrivestrategier, herunder anvende grundlæggende viden om

skriveprocessens faser

**Kultur og samfundsforhold:**

Undervisningen skal lede frem mod, at eleverne har tilegnet sig kundskaber og færdigheder,

der sætter dem i stand til at

* anvende viden om dagligliv, levevilkår, værdier og normer hos forskellige

befolkningsgrupper, primært i lande, hvor engelsk anvendes som modersmål og

sekundært i lande, hvor engelsk anvendes som andetsprog

* anvende viden om kultur- og samfundsforhold i arbejdet med engelsk sprog,

litteratur, sagprosa, lyd- og billedmedier samt it

* kunne drage sammenligninger mellem egen kultur og andre kulturer

**Der henvises til slutmål for faget engelsk:**

http://www.uvm.dk/Service/Publikationer/Publikationer/Folkeskolen/2009/Faelle s-Maal-

2009-Engelsk/Slutmaal-for-faget-engelsk-efter-9-klassetrin

Undervisningen i engelsk varetages i 2017/2018 af:

Janne Rebo Junker

Anna Bindesbøll

Thomas Nicolaisen

Engelsk redigeret august 2017

**Regning/Matematik**

Der undervises i matematik på 9. og 10. klassetrin

**Formål:**

Formålet med undervisningen er, at eleverne udvikler matematiske kompetencer og opnår

viden og kunnen således, at de bliver i stand til at begå sig hensigtsmæssigt i

matematikrelaterede situationer vedrørende dagligliv, samfundsliv og naturforhold.

Stk. 2. Undervisningen tilrettelægges, så eleverne selvstændigt og gennem dialog og

samarbejde med andre kan erfare, at arbejdet med matematik fordrer og fremmer kreativ

virksomhed, og at matematik rummer redskaber til problemløsning, argumentation og

kommunikation.

Stk.3. Undervisningen skal medvirke til, at eleverne oplever og erkender matematikkens rolle

i en kulturel og samfundsmæssig sammenhæng, og at eleverne kan forholde sig vurderende til

matematikkens anvendelse med henblik på at tage ansvar og øve indflydelse i et demokratisk

fællesskab.

**De centrale kundskabs- og færdighedsområder er:**

I Fælles Mål er matematisk faglighed derfor beskrevet i

fire centrale kundskabs- og færdighedsområder:

**Matematiske kompetencer**

Undervisningen skal lede frem mod, at eleverne har tilegnet sig kundskaber og

færdigheder, der sætter dem i stand til at:

* Stille spørgsmål, som er karakteristiske for matematik og have blik for

hvilke typer af svar, som kan forventes (tankegangskompetence)

* Erkende, formulere, afgrænse og løse matematiske problemer og vurdere

løsningerne (problembehandlingskompetence)

* Udføre matematisk modellering og afkode, tolke, analysere og vurdere

matematiske modeller (modelleringskompetence)

* Udtænke og gennemføre egne ræsonnementer til begrundelse af

matematiske påstande og følge og vurdere andres matematiske

ræsonnementer (ræsonnementskompetence)

* Danne, forstå og anvende forskellige repræsentationer af matematiske

objekter, begreber, situationer eller problemer

(repræsentationskompetence)

* Forstå og afkode symbolsprog og formler og oversætte mellem dagligsprog

og matematisk symbolsprog (symbolbehandlingskompetence)

* Udtrykke sig om matematiske spørgsmål og aktiviteter på forskellige måder,

indgå i dialog og fortolke andres matematiske kommunikation

(kommunikationskompetence)

* Kende, vælge og anvende hjælpemidler i arbejdet med matematik, herunder

it, og have indblik i deres muligheder og begrænsninger

(hjælpemiddelkompetence).

**Matematiske emner**

I arbejdet med tal og algebra at:

* Anvende tal i praktiske og teoretiske sammenhænge
* Deltage i udvikling af hensigtsmæssige beregningsmetoder på baggrund af

egen forståelse samt vælge og benytte regneregler og formler

* Bestemme størrelser ved måling og beregning og sammenligne dem både

absolut og relativt

* Forstå og benytte matematiske udtryk, hvori der indgår variable
* Beskrive sammenhænge ved hjælp af funktionsbegrebet
* Arbejde med sammenhænge mellem algebra og geometri i arbejdet med

geometri at

* Benytte geometriske begreber og metoder til beskrivelse af objekter og

fænomener fra dagligdagen

* Undersøge, beskrive og foretage beregninger i forbindelse med plane og

rumlige figurer

* Arbejde med forskellige typer af tegninger
* Arbejde med definitioner, sætninger, geometriske argumenter og enkle

beviser

* Anvende geometrien i sammenhæng med andre matematiske emner i

arbejdet med statistik og sandsynlighed at

* Anvende statistiske begreber til beskrivelse, analyse og tolkning af

kvantitative data

* Læse, forstå og vurdere statistik og sandsynlighed i forskellige medier
* Forbinde sandsynligheder med tal vha. statistik, enkle kombinatoriske

overvejelser og simple modeller.

**Matematik i anvendelse**

* Undervisningen skal lede frem mod, at eleverne har tilegnet sig kundskaber

og færdigheder, der sætter dem i stand til at

* matematisere problemstillinger fra dagligdag, samfundsliv og natur og tolke

matematiske modellers beskrivelse af virkeligheden

* Anvende faglige redskaber, begreber og kompetencer til løsningen af

matematiske problemstillinger i forbindelse med dagligliv, samfundsliv og

natur

* Bruge matematik som et redskab til at beskrive eller forudsige en udvikling

eller en begivenhed

* Erkende matematikkens muligheder og begrænsninger ved beskrivelse af

virkeligheden.

**Matematiske arbejdsmåder**

Undervisningen skal lede frem mod, at eleverne har tilegnet sig kundskaber og

færdigheder, der sætter dem i stand til at:

* Deltage i udvikling af strategier og metoder i forbindelse med de

matematiske emner

* Undersøge, systematisere, ræsonnere og generalisere i arbejdet med

matematiske problemstillinger

* Læse faglige tekster og kommunikere om fagets emner
* Arbejde individuelt og sammen med andre om behandlingen af matematiske

opgaver og problemstillinger

* Arbejde med problemløsning i en proces, der bygger på dialog og på

elevernes forskellige forudsætninger og potentialer.

**Prøver:**

Der afholdes fp9 og fp10. Prøven er obligatorisk.

Undervisningen i matematik 2017/18 varetages af:

Poul Duedal, Thomas Nicolaisen, Rasmus Wagner

Redigeret August 2017

**KULTURFAG:**

**FORMÅL**

Formålet med undervisningen er, at styrke elevernes

fornemmelse for hvilket samfund vi lever i og en bredere forståelse for de sammenhænge vi

indgår i.

**INDHOLD**

Faget består af mange elementer – bl. a. :

- samfundsfag. - geografi - historie.

- kristendomsundervisning.

Faget er obligatorisk for alle 9. klasses elever.

Undervisere 2017/18: Charlotte Post, Rasmus Wagner, Poul Duedal.

Redigeret august 2017

**LINIEFAG**

**Fodbold:**

Formålet med undervisningen på fodboldlinjen er, at eleverne får mulighed for at opleve

glæde ved og lyst til at udøve fodbold. Vi ønsker at give eleverne alsidige kropslige oplevelser,

færdigheder og kundskaber, så de bliver i stand til at udvikle forudsætninger for at forstå

betydningen af livslang fysisk udfoldelse.

Fodboldlinjen arbejder i et tæt samarbejde med AGF Fodbold. Træningen er baseret på

tekniske og taktiske øvelser.

Der spilles kampe mod andre efterskoler samt lokale klubber på et passende niveau.

Vi forventer, at man ikke er plaget af langvarige skader, og at man er positiv indstillet til alle

aktiviteter.

TIMETAL: I alt 6 timer pr. uge.

Undervisere 2017/18 Rasmus Sørensen, Anders Hall.

**FRILUFTSLIV /ADVENTURE:**

Formålet med faget er at give eleverne positive oplevelser i naturen. Vi ønsker gennem

undervisningen at give eleverne viden om naturen, så de bliver i stand til at forholde sig til

naturen på en sikker, ansvarlig og bæredygtig måde. Dette kan foregå individuelt, men vi vil i

faget søge at opnå disse mål gennem et tæt samspil mellem elever og lærere. Desuden

arbejdes der med adventurelinjen, som indeholder bl. a. forberedelse til kampe mod andre

efterskoler.

INDHOLD:

* Klatring
* Kano
* Kajak
* Vandring
* Mountainbike
* Fisketure
* Forhindringsbane
* Samarbejde
* Lejrliv
* Overnatningsture
* Adventureraces

TIMETAL: 6 timer pr. uge.

Undervisere 2017/18: Thomas Nicolaisen og Jesper Munkholm

**RIDNING:**

Formålet med ridning er

- At eleverne bliver fortrolige med hestene, og herunder får kendskab til hestens natur og

adfærd.

- At eleverne tilegner sig færdigheder i ridning og rideteori.

- At eleverne bliver i stand til på egen hånd at ride på bane og i terræn. At eleverne kan fodre

og passe hestene på en forsvarlig måde.

**INDHOLD:**

Eleverne undervises i dressur, spring og horsemanship i ridehallen. Desuden rides der også i

terræn. Endvidere undervises der i rideteori. F.eks. hestens anatomi, psykologi, soignering og

sygdomslære.

Når eleverne vælger ridning, følger der naturligvis visse forpligtigelser med i hverdagen og i

weekender, nemlig:

-staldarbejde

-fodring

-pleje af hestene

-rengøring/pleje af hovedtøj og sadler

Timetal: 6 timer pr. uge.

Undervisere 2017/18: Line Pedersen og Anna Bindesböll

**TEKSTIL OG DESIGN:**

Formålet med tekstil og design er at udvide elevernes kendskab til tekstiler, arbejdsmetoder

og hjælpemidler, der er forbundet med dette fag.

At eleverne opnår kompetencer, der giver dem mulighed for at designe og føre designet ud i

livet

Samtidig er det fagets formål, at eleven får styrket sin nysgerrighed og interesse for fagets

muligheder.

**MÅLGRUPPE:**

Tekstil og design, er et tilbud til de elever, der har lyst til at udforske de muligheder, der ligger

i at arbejde med tekstiler.

Det er for den elev, der har lyst til at arbejde med sine hænder, udvikle sin kreative sans og

sine praktiske og tekniske færdigheder.

Det er også for de elever, der har lyst til at lære at sy deres eget tøj.

**INDHOLD:**

Du skal lære at :

Blive fortrolig med symaskinens mange muligheder- trykfødder – indstilling og overlock.

Arbejde med mønsterark og personlig tilretning Klipning af stoffer – trådretninger m.m

Syteknik – lynlåse – knaphuller – indsnit m.m Pleje og pasning af tekstiler

Desuden skal du lære at :

Filte med forskellige teknikker

Quilte i hånden og på maskine

Brodere i hånden og på maskine

Arbejde med perler, cykelslanger med mere.

Der vil være mulighed for efter jul at sy sin egen gallakjole

Timetal: 6 timer pr. uge

Underviser 2017/18: Charlotte Post

**DANS:**

Hovedgenrer: Hip Hop og Moderne Dans

I liniefaget dans er målet at have det sjovt, samtidig med at man bliver bedre til at danse og til

at kommunikere gennem dansen.

Vi skal vidt omkring i dansens univers, og faget er et tilbud der henvender sig til alle med stor

lyst til at danse.

Der kræves ingen forkundskaber eller erfaring med dans.

Men har man stor erfaring med en dansegenre, er der mulighed for at brillere med det enten i

form af show eller undervisning i løbet af året.

Timetal: 6 timer pr. uge (heraf 2 timer ikke skemalagt til ud af huset ture)

Der gives karakter i faget ud fra engagement og hvor meget man flytter sig.

Underviser 2017/18: Janne Rebo, Pavel Duquesne og Alvilda Faber Striim + forskellige gæstelærere

**MUSIK:**

Musiklinien er for dig, der har lyst til at synge og spille i et forpligtende fælleskab med andre.

Om du er begynder eller rutineret betyder ikke noget, blot du har lyst, engagement og vilje til

at give dig i kast med musikkens udfordringer og oplevelser.

Vi skal bl.a. prøve kræfter med:

* Orkestersammenspil, hvor I bliver udfordret på niveau, samt rotation mellem

instrumenterne.

* Spille i faste orkestre med eget valgt materiale også egne numre
* Musical/teaterorkester ved den årlige musical
* Fast orkester/backing for skolens 110 m/k store elevkor
* Begynderorkester for de uøvede
* Rytmisk kor som vil blive grundstammen i mange af skolens "sangbegivenheder.
* Instrumental clinics for keyboard, trommer, bas, guitar, blæsere.
* Singsongwriter workshop/ skriveværksted

Desuden gennemgang og indføring i lyd - og studieteknik, såvel livelydsafvikling som

studieindspilning.

Musikindustriens udvikling de sidste 100 år... "en teknisk revolution..."

Genre og tidsperioder i den rytmiske musiks historie.

Musik til alle tider og formål...hvad kan musik også være fra healing til installationsmusik.

Vi skal spille/optræde på skolen/efterskoler og ungdomsfestivals - kort sagt spille ved enhver

lejlighed...

6 ugentlige timer

Undervisere 2017/18: Jesper Friis m.fl.

**Cykling:**

Klank Efterskole tilbyder en cykellinje, som har en målsætning om at fremavle de næste kuld

af unge danske cykeltalenter.

På cykellinjen tilbydes:

* Landevejs cykling
* MTB
* Indoor cycling
* Uddannet DCU træner

- Vi træner efter DCU trænings anbefalinger for U17

http://www.cyclingworld.dk/dcu/72.pdf

* Personlig målsætning
  + Personlig planlægning
* Noget af Danmarks bedste cykellandskab
* Træning med henblik på licensløb, med fuld licens eller klippekort (5 løb)

Enten gennem din egen klub, eller vores nære kontakter i de

lokale klubberwww.GaltenCK.dk og www.HammelCK.dk

* Den rigtige kost
* Nyt og moderne cykelværksted
* - Mekaniker ude fra afholder kurser i vedligeholdelse og reparation
* - alt det nødvendige værktøj til vedligeholdels
* - Aflåst cykelparkering
* Foredrag – livet på landeveje
* Rabatter ved køb af skolens cykeltøj

Cykellinjen på Klank Efterskole er for alle der har lyst til cykle. Træningsture vil blive

tilrettelagt så de er alsidige og motiverende med indlagt intervaller, bakke- og skiltespurter

med efterfølgende opsamling. Vi forventer en vis grundform ved skolestart, og at du

medbringer egen racercykel. Skolen stiller MTB’s til rådighed.

6 timer ugentlig:

Underviser 2017/18: Rasmus Wagner

**KUNST:**

Billedkunst er for alle, der har lyst til at udtrykke sig med og i billeder og blive bedre til at

beherske processerne.

Der vil blive mulighed for at arbejde med mange forskellige teknikker og materialer, f.eks.

tegning, akvarel, akryl- og oliemaling, collage, skulptur og grafik (tryk).

Enhver, der har lyst til det, kan benytte værkstedet i fritiden.

6 timer/uge

Underviser 2017/18: Troels Kolstrup

**Valgfag:**

**GUITAR:**

Undervisningen foregår på spansk guitar og på små hold med 5 elever.

Der er begynderhold og hold for øvede.

Der undervises i akkordspil, men hvis det ønskes kan spil efter noder også læres.

Timetal: 1 time pr. uge

Underviser: Jesper Friis

**KOR:**

Hvis du kan lide at synge og at gøre det sammen med andre så er kor vist lige noget for dig.

Kor handler nemlig først og fremmest om at gøre noget sammen. Til kor skal vi arbejde meget

med stemmen. Der findes mange forskellige måder at synge på, og vi skal bl.a. arbejde med

forskellige sangteknikker. Der synges mange forskellige ting. Vi skal både synge kanon,

flerstemmigt, rytmisk og klassisk. Nogle gange skal vi også arbejde sammen med

sammenspilsholdet, så vi kan få musik til vores sang.

Timetal: 1 -2 timer pr. uge

Underviser: Annette Trollegaard

**MATEMATIKVÆRKSTED:**

Formålet med faget er at styrke elevernes kunnen i de grundlæggende færdigheder og

forståelse.

Faget henvender sig til de elever, der har haft svært ved den boglige forståelse.

Undervisningen vil centrere sig om emner, temaer af mere kreativ og praktisk karakter.

Eleverne får mulighed for selvstændigt og aktivt at løse opgaver på forskellige niveauer .

Undervisning i regneark for begynder vil også forekomme. Endvidere præsenteres også andre

matematikprogrammer til pc.

Timetal: 1-2 timer pr. uge

Underviser: Poul Duedal

**RIDNING:**

INDHOLD:

Eleverne undervises i dressur og spring i ridehallen. Desuden rides der også i terræn.

Når eleverne vælger ridning, følger der naturligvis visse forpligtigelser med i hverdagen og

weekender, nemlig:

-staldarbejde

-fodring

-pleje af hestene

-rengøring/pleje af hovedtøj og sadler

Timetal: 2 timer pr. uge.

Underviser: Anna Bindesbøll

**BAND:**

Undervisningens formål er at lære eleverne at spille sammen. Skolen råder over el-guitarer,

elbas, trommesæt, keyboard, klaver og sanganlæg. Undervisningen foregår på disse

instrumenter.

Man er selvfølgelig velkommen til selv at tage sit eget instrument med – af hvilken slags det

end måtte være.

Der undervises på mindre hold af 6 – 7 elever, og undervisningen tilpasses det niveau eleven

befinder sig på.

Musiklokalet har en musikcomputer og vi arbejder med Cubase SX, så der er mulighed for at

indspille musik og brænde en CD.

Vi laver bl.a. en CD med noget af den musik der er indspillet i årets løb.

Man vælger faget for et halvt år af gangen, og et instrument, som man vil spille på i dette

tidsrum.

Der kræves ingen forudsætninger – kun lyst.

Det er muligt at benytte musiklokalet i fritiden – efter bestemte retningslinier.

Vi bruger elevernes musikalske udfoldelser ved forældrearrangementer, når vi laver

musical/teaterforestillinger m.m.

Timetal: 1-2 timer pr. uge

Underviser: Jesper Friis

**SAMBAEROBIC:**

Er en blanding af brasilianske danse og bevægelser til lækker og glad musik. Vi danser seje

koreografier med krops bølger og anderledes trin og bevægelser. Noget minder måske om

MTV dans andet er rent brasiliansk. Som opvarmning styrker vi både smidighed, holdning,

koordination og styrke. Det er for både drenge og piger og kræver ingen danseerfaring.

Timetal: 1-2 timer pr. uge

Underviser: Janne Rebo

**Indoor Cyckling**

Indoor Cyckling er holdtræning på specialbyggede cykler. Instruktøren tilrettelægger

programmet fra gang til gang, og der køres rigtig stærkt til høj musik. Indoor Cyckling er

effektiv konditionstræning med svedgaranti.

Timetal: 1 - 2 timer pr. uge

Underviser: Jesper Munkholm

**DIGITALT FOTO:**

INDHOLD:

Gennemgang af kameraets funktion, brug af lysmåler m.m., valg af motiv, fremkaldelse og

vurdering af negativer, brug af forskellige bade og brug af forskellige papirtyper.

Undervisningen tilrettelægges, så den enkelte elev får mulighed for at høste sine egne

erfaringer gennem

praktisk arbejde, således at det bliver den enkelte elevs indsats, der bliver afgørende for et

godt resultat. Hele elevholdet vurderer og diskuterer det færdige billede og lærer derved om

komposition og motivvalg.

Timetal: 1- 2 timer pr. uge

Underviser: Poul Duedal

**STRIKNING:**

Lær at strikke – bliv bedre til at strikke eks. Sjaler, tasker, vanter, trøjer, halstørklæder,

babytøj, benvarmere evt. med broderi, perler, filt, pailetter eller anden udsmykning.

Timetal: 1-2 timer pr. uge

Underviser: Hanne Nielsen

**PARDANS FRA LATINAMERIKA:**

Har man lyst til at prøve pardans i en afslappet stemning til glad og medrivende musik – så er

dette muligheden. Vi skal omkring salsa, merengue, par samba,

cha- cha-cha, zouk og forrô. Der vil blive lagt vægt på kropsholdning, danse etik og æstetik

samt diverse førings tricks, seje figurer og blærede trin.

Timetal: 1 timer pr. uge

Underviser: Janne Rebo

**HÅNDARBEJDE:**

Har du lyst til at arbejde med dine hænder

* – at sy
* – at filte
* – at brodere
* – at udforske materialernes mulighed så er håndarbejde et valghold for dig.

Timetal: 1-2 timer pr. uge

Underviser: Charlotte Post

**MUSIKTEORI: ( begynder klaver )**

Her har du mulighed for at :

Lære at spille klaver

Lære nodernes navne og systemer Arbejde med akkorder og becifring At arbejde med din

stemme

Musikteori er for de elever, der har lyst til at lære at spille klaver, men det er også for de

elever, der påtænker at gå på gymnasiet og gerne vil styrke deres viden, og være bedre rustet

til faget musik.

Timetal: 1-2 timer pr. uge

Undervisere: Jesper Friis , Annette Trollegaard

**SPANSK:**

På Klank efterskole kan du vælge begynderspansk som valgfag. Spansk er et sprog der tales af

mere end 350 millioner mennesker over hele verden. Det er også et sprog, der er forholdsvist

let at gå til, fordi vi kender mange af ordene i forvejen fra bl.a. engelsk. Desuden er der nok

nogle af jer, der overvejer at vælge spansk på gymnasiet, og dette er derfor en god mulighed

for, at I kan snuse lidt til sproget. I skal både lytte, læse og tale men også skrive lidt. I kommer

også til at lære lidt om kultur og historie i de spansktalende lande. I skal regne med, at der vil

blive lidt lektier i dette fag.

Timetal: 1-2 timer pr. uge

Underviser: Janne Rebo

**TYSK:**

FORMÅL

Formålet med undervisningen er, at eleverne tilegner sig færdighed i at forstå det talte tyske

sprog, i at tale sproget, i at opfatte indholdet af en tysk tekst og skrift ligt at benytte sig af

sproget.

Undervisningen skal øge elevernes muligheder for at orientere sig om levevilkårene og

kulturen i nogle af de lande, hvor sproget tales, således at de opnår et bedre grundlag for

mellemfolkelig forståelse.

Undervisningen skal medvirke til, at eleverne bevarer lysten til at bruge sproget, og at de får

interesse for at dygtiggøre sig yderligere heri.

Endvidere skal eleverne gøres bekendt med forskelle og ligheder mellem den tysksprogede

kultur og egen kultur.

INDHOLD

Der arbejdes med lytte- og taleøvelser ud fra mundtlige oplæg med støtte af forskellige

undervisningsmidler.

Lytteøvelser skal sigte mod at skærpe eleverne opfattelse af lyd, intonation, tryk og rytme i

det tyske sprog, dels mod at give dem færdighed i indholdsforståelse.

Eleverne skal opøves i at stille og besvare spørgsmål og i at bruge sproget i almindelige

daglige spørgsmål.

Til 10. kl. prøven skal eleverne endvidere kunne udtrykke sig skriftligt på en klar og

sammenhængende måde.

UNDERVISNINGSMIDLER

Tekster fra forskellige samlinger som Die grauen und die grünen Felder, Friedensgeschichten

benyttes, ligesom ordbøger, lytteøvelser, video og tidsskrifter, som f.eks. Brennpunkt.

Der kan aflægges 9. klasse og 10. klasse prøve i faget.

3 lektioner ugentlig: 10. klasse

3 lektioner ugentlig: 9. klasse

Underviser 2017/18: Rikke Paaskesen, Poul Duedal

FRANSK 1 - FOR BEGYNDERE:

FORMÅL

Formålet med undervisningen er, at eleverne tilegner sig et grundlag for at forstå det talte

franske sprog, for at tale sproget, for at opfatte indholdet af en fransk tekst og for skriftligt at

benytte sig af sproget.

Undervisningen skal øge elevernes muligheder for at orientere sig om levevilkårene og

kulturen i de lande, hvor sproget tales, således at de styrker deres inter-nationale forståelse

og forståelse af egen kultur.

INDHOLD

Der arbejdes med lytte- og taleøvelser ud fra mundtlige oplæg med støtte af forskellige

undervisningsmidler.

Lytteøvelser skal dels sigte mod at skærpe elevernes opfattelse af lyd, intonation, tryk og

rytme i det franske sprog, og dels mod at eleverne bliver i stand til at forstå indholdet.

Eleverne skal opøves i at stille og besvare spørgsmål og i at bruge sproget i enkle, dagligdags

situationer, især mundtligt.

UNDERVISNINGSMIDLER

Systemet Formule F med tilhørende bånd, ord bøger, lytteøvelser, tidsskrifter, franske

videofilm el. film om Frankrig.

Senere på året indgår lette frilæsningsbøger. TIMETAL: 1-2 timer pr. uge.

FRANSK FOR FORTSÆTTERE:

FORMÅL

Formålet med undervisningen er, at eleverne øger deres kendskab til det talte franske sprog,

bliver bedre til at tale sproget, bliver bedre til at opfatte indholdet af en fransk tekst og til

skriftligt at benytte sig af sproget.

Undervisningen skal øge elevernes muligheder for at orientere sig om levevilkårene og

kulturen i de lande, hvor sproget tales, således at de styrker deres interna-tionale forståelse

og forståelse af egne evner.

INDHOLD

Der arbejdes med at forstå talt fransk og reagere på det på en måde, der er relevant for

situationen.

- at udtrykke sig hensigtsmæssigt både i samtaler og i sammenhængende mundtlige

fremstillinger.

- at forstå og bearbejde forskellige typer af tekster, såvel skrevne som audiovisuelle.

- at udtrykke sig hensigtsmæssigt i sammenhængende skriftlig fremstilling.

UNDERVISNINGSMIDLER

Systemet Formule F med tilhørende bånd, ordbøger, lytteøvelser, tidsskrifter, franske

videofilm eller film om Frankrig. Senere på året indgår lette frilæs- ningsbøger.

Der kan aflægges 9. klasse prøve eller 10. klasse prøve i faget.

Timetal: 3 lektioner ugentlig

Underviser 2017/18: Lotte Lykke

**FYSIK:**

FORMÅL

Formålet med undervisningen er, at eleverne tilegner sig nogle grundlæggende fysiske og

kemiske begreber og indsigt i udvalgte områder inden for faget.

Undervisningen sigter mod at give eleverne forståelse for fagenes betydning ved beskrivelsen

af vort univers, og at eleverne opnår fortrolighed med, hvordan fagenes begrebssystemer

skabes, efterprøves og udvikles gennem en veksel- virkning mellem teori og eksperiment.

Det tilstræbes, at eleverne opnår forståelse af naturvidenskabernes betydning for

samfundsudviklingen på det humanistiske og teknologiske område, og at de får

indblik i den naturvidenskabelige arbejdsmetode og får lyst til på egen hånd såvel som i

samarbejde at skaffe sig viden og erkendelse, så de kan formulere og løse praktiske

problemer.

INDHOLD

Elektricitet og magnetisme, atom- og kernefysik, herunder kerneenergi, strålingsfare og

udnyttelse af atomenergi, stofopbygning, stofegenskaber, svingninger og bølger, det

periodiske system, energiomsætninger.

SÆRLIGE HJÆLPEMIDLER OG METODER:

Ud over teoretisk behandling udføres også forsøg til beskrivelse og uddybning af stoffet.

Historisk fysik indgår også som et element i undervisningen. De fysiske loves sammenhæng

med vor dagligdag påpeges løbende i undervisningsforløbet.

Der arbejdes med en vekselvirkning af teori og eksperimenter. Undervisningen kan føre frem

til aflæggelse af 9. klasse og 10. klasse prøve i faget.

TIMETAL: 3 lektioner pr. uge.

Undervisere 2017/18: Henrik Gammelgaard, Jesper Munkholm og Thomas Nicolaisen

**FÆLLESTIMER:**

FORMÅL

Formålet er, at styrke elevernes fornemmelse af fællesskab og give dem en forståelse for det

danske samfund, vores kultur og historie.

INDHOLD

Morgen TV. ( Forstander )

Fortælling, et aktuelt emne eller elevernes egne ønsker om emner, der skal behandles.

Desuden bruges timen til at drøfte emner/problemer ( lærere på skift )

Sangtime ( Karen Vestergaard )

**Studie-/skolevejledning:**

Vejledning foregår både i 9. og 10. klasse.

* Som gruppeundervisning og orientering om de forskellige ungdomsuddannelser,

samt arbejdsforhold. Orientering for 10 klasseeleverne om brobygning.

* Som samtale mellem eleven, skolens studievejledere, relevante faglærere og

forældrene. Samtalerne tager udgangspunkt i elevens evner, ønsker, interesser og

muligheder.

FORMÅL:

Vejledningen på Klank Efterskole skal opfylde målene for vejledning om valg af uddannelse og

erhverv. Den unge skal herved rustes til at træffe et uddannelsesvalg på et kvalificeret

grundlag.

Dette gøres bl.a. ved:

* vejledningssamtaler
* arbejde med uddannelsesbøger
* skolepraktik
* uddannelsesorientering
* skolebesøg
* erhvervspraktik
* brobygning

MÅL:

Alle elever skal træffe et kvalificeret valg i forhold til deres videre uddannelsesforløb, således

at de er i stand til at gennemføre en ungdomsuddannelse. Endvidere skal eleven udarbejde en

skriftlig uddannelsesplan, som er et officielt dokument, der følger eleven på den efterfølgende

ungdomsuddannelse.

Vejledere: Poul Duedal og Klaus Larsen

**Inklusion på Klank Efterskole**

På KE arbejder vi med at inkludere skolens elever uanset udfordringer og vanskeligheder. Vi

ønsker at tilgodese alle vores elever, så de har mulighed for at være aktive deltagere både i

undervisningen og skolens sociale liv.

Inklusion på KE betyder, at alle skal have lige muligheder for at blive en del af efterskolens

fællesskab. Vores tilgang er, at eleverne med udgangspunkt i deres fortid og historie, starter

på en frisk hos os, og at vi på KE skriver nye historier.

Hensigten er, at alle elever skal aflægge Folkeskolens afgangsprøve eller Folkeskolens 10-

klasses prøve. Skolen ønsker, at vejlede alle vores elever til, at få de bedste muligheder for en

fremtidig uddannelse.

På Klank Efterskole betyder inklusion helt konkret, at der via fag-, kontakt- og trivselslærere

er følgende muligheder:

* faglig støtte individuelt eller i mindre grupper, med udgangspunkt i den enkeltes

faglighed.

* individuelle aftaler og handleplaner omkring den enkeltes udfordringer f.eks. hjælp

til struktur og sætte grænser.

* individuel coaching.
* støtte og opmuntring til at indgå i sociale sammenhænge.

For alle elever gør det sig gældende, at der udarbejdes en kontrakt for den enkelte med en

beskrivelse af elevens udfordringer, konkrete mål, tiltag og evalueringsform. Kontraktens

formål er at tydeliggøre for eleven, forældre og skole, præcist hvad der er målsætningen for

elevens udvikling. Kontaktlæreren har ansvaret for udformningen af denne.

Kontrakterne er med til at kvalificere arbejdet med eleven og kan være med til at sikre, at

eleven udvikler sig både skolemæssigt og personligt. Samtidig er kontrakten med til at

præcisere, støttens omfang, da elevens udvikling er i fokus, og dermed er de indlagte

evalueringer vigtige, så kontrakten løbende justeres på baggrund af elevens udvikling.